CELEX: 62007TN0075
Language: lt
Date: 2007-03-12 00:00:00
Title: Byla T-75/07 2007 m. kovo 12 d. pareikštas ieškinys byloje Hamdi prieš Tarybą

26.5.2007   
            
            
               LT
            
            
               Europos Sąjungos oficialusis leidinys
            
            
               C 117/22
            
         2007 m. kovo 12 d. pareikštas ieškinys byloje Hamdi prieš Tarybą
   
   (Byla T-75/07)
   (2007/C 117/35)
   Proceso kalba: olandų
   Šalys
   
      Ieškovas: Ahmed Hamdi (Amsterdamas, Nyderlandai), atstovaujama advokato M. J. G. Uiterwaal
   
      Atsakovė: Europos Sąjungos Taryba
   Ieškovo reikalavimai
   
               —
            
            
               Pripažinti, kad jo atveju Reglamentas Nr. 2001/2580/EB (OL L 344, 2001, p. 70) buvo neteisingai pagrįstas Bendrąja pozicija 2002/402/BUSP (OL L 344, 2001, p. 39), todėl šis reglamentas jo atžvilgiu nėra privalomas.
            
         
               —
            
            
               Nepatenkinus pirmojo reikalavimo, pripažinti, kad šis reglamentas negali būti jam taikomas.
            
         
               —
            
            
               Nepatenkinus ir antrojo reikalavimo, panaikinti 2006 m. gruodžio 21 d. Sprendimą Nr. 2006/1008/EB (OL L 379, p. 123).
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas buvo nuteistas laisvės atėmimo bausme po to, kai nacionalinis teismas, nusprendė, kad buvo įrodyta, jog jis dalyvavo Hofstadgroep teroristiniame susivienijime. Ieškovas šį nuosprendį apskundė.
   Sprendimu Nr. 2006/1008/EB (1) Taryba įtraukė ieškovą į asmenų, grupių ir subjektų, kuriems taikomas Reglamentas (EB) Nr. 2580/2001 (2), sąrašą.
   Grįsdamas savo ieškinį ieškovas nurodo, kad ir ginčijamas sprendimas, ir ginčijamas reglamentas buvo priimti pažeidžiant esminius procedūrinius reikalavimus ir pirmiausia jie buvo nepakankamai pagrįsti. Dėl reglamento ieškovas dar nurodo, kad Taryba nepagrindė, kodėl šis reglamentas buvo reikalingas bendrojoje rinkoje. Kalbant apie sprendimą, jame trūksta motyvo, kodėl Taryba laikėsi nuomonės, jog Reglamentas Nr. 2580/2001 turi būti taikomas ieškovui.
   Be to, ginčijamas sprendimas neturi būtino teisinio pagrindo. Reglamentas Nr. 2580/2001, kiek jis taikomas ieškovui, pažeidžia EB sutartį. Ginčijamas reglamentas nėra būtinas įsipareigojimams pagal Jungtinių Tautų Saugumo Tarybos rezoliucijas įgyvendinti. Be to, nėra jokio ryšio tarp ieškovo ir trečiųjų valstybių arba kitų bendrosios užsienio ir saugumo politikos aspektų, todėl ieškovui netaikomas antrasis ramstis.
   Atsižvelgdamas į tai, ieškovas taip pat nurodo, kad EB 308 nėra teisinis pagrindas, nes nėra sąsajos su bendrosios rinkos įgyvendinimu. Be to, ginčijamu sprendimu neįgyvendinamas joks Sąjungos tikslas ir todėl EB 60 straipsnis kartu su EB 301 ir 308 straipsniais taip pat nėra pakankamas teisinis pagrindas.
   Galiausiai ieškovas tvirtina, kad ginčijamas sprendimas pažeidžia jo pagrindines teises, ypač teisę netrukdomai naudotis savo nuosavybe ir teisę į privatų gyvenimą, kaip jos, be kita ko, įtvirtintos Žmogaus teisių ir laisvių apsaugos konvencijoje (EŽTK).
   
      (1)  2006/1008/EB: 2006 m. gruodžio 21 d. Tarybos sprendimas, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį (OL L 379, p. 123).
   
      (2)  2001 m. gruodžio 27 d. Reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu (OL L 344. p. 70).